Diari Oficial de la Generalitat Valenciana


Sumari del DOGV 7501, del 09-04-2015 (2015/2939)

RESOLUCIÓ de 30 de març de 2015, de la consellera d'Infraestructures, Territori i Medi Ambient, per la qual s'aprova el document reconegut per a la qualitat en l'edificació denominat Guia sobre les condicions bàsiques de la vivenda existent.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7501

Data del DOGV
:   09-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2939


Data del document
:   30-03-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 30 de març de 2015, de la consellera d'Infraestructures, Territori i Medi Ambient, per la qual s'aprova el document reconegut per a la qualitat en l'edificació denominat Guia sobre les condicions bàsiques de la vivenda existent. [2015/2939]  
A iniciativa de l'Institut Valencià de l'Edificació, IVE, ha sigut instruït per la Direcció General d'Obres Públiques, Projectes Urbans i Habitatge, expedient administratiu a fi d'impulsar l'aprovació del document reconegut identificat en l'encapçalament del present document, d'acord amb els fets següents:  
1. L'Institut Valencià de l'Edificació, IVE, va sol·licitar el 10 de febrer de 2015 l'aprovació de la Guia sobre les condicions bàsiques de la vivenda existent, com a document reconegut per a la qualitat en l'edificació d'acord amb el Decret 132/2006, de 29 de setembre, del Consell.  
  
2. El 27 de febrer de 2015, la Direcció General d'Obres Públiques, Projectes Urbans i Habitatge va obrir tràmit d'audiència pública, amb la finalitat que les entitats o associacions interessades aportaren totes les al·legacions, observacions o indicacions que tingueren per convenient manifestar al document citat.  
3. Les entitats i associacions intervinents en el tràmit d'audiència pública no han presentat al·legacions per la qual cosa el document proposat ha sigut considerat com el definitiu.  
A estos fets s'apliquen els següents fonaments de dret:  
  
1. Este òrgan és el competent per a l'aprovació del present document reconegut, segons s'establix en l'article 5 del Decret 132/2006, de 29 de setembre, del Consell, pel qual es regulen els documents reconeguts per a la qualitat en l'edificació.  
2. L'Institut Valencià de l'Edificació, IVE, és competent per a instar l'aprovació d'este document reconegut, segons el que disposa l'article 7 del Decret 132/2006.  
3. L'objecte d'este document reconegut apareix tipificat en l'article 4, apartat B del Decret 132/2006, en concordança amb el que s'ha estipulat, així mateix, en l'article 4 apartat b del Reial Decret 314/2006, de 17 de març, pel qual s'aprova el codi tècnic de l'edificació.  
  
4. Per a l'aprovació d'este document reconegut, s'ha seguit el procediment desenrotllat en el capítol II del Decret 132/2006.  
En virtut de tot el que antecedix, resolc:  
  
Únic  
Aprovar el document reconegut per a la qualitat en l'edificació denominat Guia sobre les condicions bàsiques de la vivenda existent, amb el codi DRB 11/15.  
Este document reconegut serà inscrit en el Registre Especial de Documents Reconeguts d'acord amb el que establix l'article 10 de l'esmentat decret.  
Contra esta resolució, que posa fi a la via administrativa, es podrà interposar amb caràcter potestatiu recurs de reposició davant de la consellera d'Infraestructures, Territori i Medi Ambient, en el termini d'un mes, a partir de la publicació en el DOCV, o bé interposar directament recurs contenciós administratiu davant de la Sala Contenciosa Administrativa de València, en el termini de dos mesos.  
  
València, 30 de març de 2015.- La consellera d'Infraestructures, Territori i Medi Ambient: Isabel Bonig Trigueros.